राष्ट्रपति ने सरकार की पहल जैसे ‘भारत में निर्माण’, ‘कौशल निर्माण’, ‘डिजीटल भारत’ तथा ‘स्वच्छ भारत’ में केन्द्रीय सार्वजनिक क्षेत्र उद्यमों का योगदान दर्शाने वाला व्यापक विवरण प्रस्तुत करने के लिए स्कोप की सराहना की। उन्होंने स्वच्छ भारत अभियान में भरपूर सहभागिता के लिए केन्द्रीय सार्वजनिक क्षेत्र उद्यमों के प्रबंधन और कर्मचारियों की भी प्रशंसा की। इस संदर्भ में उन्होंने उनसे प्रत्येक वर्ष अपने कॉरपोरेट सामाजिक दायित्व के अंतर्गत देश के उत्थान के लक्ष्य वाले साझे कार्य या मुद्दे आरंभ करने का आग्रह किया। उन्होंने कहा कि इससे केन्द्रीय सार्वजनिक क्षेत्र उद्यमों की प्रत्येक वर्ष सरकार द्वारा पहचाने गए व्यापक रूप से महत्त्वपूर्ण क्षेत्रों पर आधारित कॉरपोरेट सामाजिक दायित्व के तहत आरंभ किए जाने वाले विभिन्न सामान्य कार्यों को चुनने की सुविधा प्राप्त होगी।